Lav et referat af nedenstående tekst:

Tekst:
Tirsdag var næstsidste retsdag i retssagen mod den far fra Øster Hurup, der er tiltalt for at slå sine to døtre ihjel ved at bedøve dem og sætte ild til bilen i en skov nær Berlin. Han har indrømmet at have slået døtrene ihjel, fordi han ikke ville have, at deres mor skulle have forældremyndigheden. Og efter at forsvarer og anklager havde procederet i Retten i Potsdam, fik den drabstiltalte far selv ordet. - Jeg vil gerne sige undskyld til min familie og venner og C (pigernes mor, red.). Og alle der kunne lide L og M. Jeg fortryder det så bitterligt. - Jeg ville ønske, at jeg kunne spole tiden tilbage. Og der ikke var sket, hvad der var sket. Det skete ikke på grund af had, men af kærlighed, sagde faren ifølge BT. Anklageren kræver, at den tiltalte straffes med fængsel på livstid. En mentalundersøgelse har vist, at han ikke er sindssyg, og dermed er han egnet til straf. Mandens forsvarer forsøgte tirsdag at få gennemført en ny mentalundersøgelse, men det afviste retten. Det forventes, at der falder dom 31. maj.

Referat:
Den far, der er tiltalt for drab på sine to døtre i en skov nær berlin, fik det sidste ord på retsagens næstsidste dag.